**Препис – извлечение!**

Р Е Ш Е Н И Е № 424

16.09.2022 г.

/ Протокол № 35 /

**ОТНОСНО:** Доклад с вносител Кмет на Община Гурково с вх. № ОС – 133/ 05.07.2022 г. – за изпълнение на Бюджета на Община Гурково към 31 декември 2021 г.

**МОТИВИ:** Отчетът за касовото изпълнение на бюджета на община Гурково за периода 01.01.2021 – 31.12.2021 г. е изготвен в съответствие със Закона за публичните финанси, Закона за държавния бюджет на Република България за 2021 г., указания на Министерството на финансите - ДДС № 07/31.12.2021 г. за изготвянето и представянето на тримесечните отчети за касово изпълнение на бюджетите, на сметките от Европейския съюз и на сметките за чужди средства.

Първоначалният бюджет на Община Гурково е приет с Решение № 200 от 26.02.2021 г. на общински съвет гр. Гурково в размер на 7 408 056 лв. След извършени корекции по бюджета на община Гурково, съгласно заповеди и решения на общински съвет, същият е актуализиран и като план към 31.12.2021 г. е в размер на 8 795 780 лв. Реализираните приходите по бюджета на Община Гурково към 31.12.2021 г. са в размер на 8 801 456 лв., а разходите 7 147 119 лв. Наличността по бюджетните сметки в лева е 1 654 337 лв.

За отчетният период първоначалния бюджет е коригиран с промените във взаимоотношенията с Централния бюджет, съгласно писма на МФ, допълнително предоставени целеви средства под формата на трансфери, собствени приходи, като компенсираната промяна на бюджета е увеличение с  **1 387 724 лв**. и са както следва:

**Обща допълваща субсидия (§ 3111) – 423 676 лв.:**

- за възстановяване на транспортните разходи или на разходите за наем на педагогическите специалисти в системата на образованието за 2021 г. – 50 174 лв.;

- промени в натуралните показатели съгласно информационната система на МОН в образованието – 110 080 лв.;

- промени в натуралните показатели съгласно информационната система на МОН в здравеопазването – 1 352 лв.;

- средства за работа с деца и ученици в уязвими групи – 113 976 лв.;

- средства за закупуване на познавателни книжки, учебници, достъп до електронно четими учебници, учебни комплекти и учебни помагала за децата и учениците в общинските детски градини и училища за 2021 г. – 27 252 лв.;

- национална програма «Осигуряване на съвременна образователна среда» - 3 980 лв.;

- национална програма «Отново заедно» - 37 000 лв.;

- национална програма «Оптимизиране на вътрешната структура на персонала» - 47 196 лв.;

- национална програма «ИКТ в системата на предучилищното и училищното образование» - 8 990 лв.;

- средства за подпомагане на физическата активност, физическото възпитание, спорт и спортно-туристически дейности в общинските детски градини и училища – 3 213 лв.;

- средства за изплащане на допълнително възнаграждение за постигнати резултати от труда на директорите на общинските детски градини, училища, центрове за подкрепа за личностно развитие и центрове за специална образователна подкрепа – 5 302 лв.;

- средства за осигуряване на ефективни противоепидемични мерки за превенция и ограничаване на разпространението на КОВИД-19 във функция «Образование» - 11 824 лв.;

- средства за финансиране на общинските училища за издръжка на паралелки за придобиване на квалификация по защитени специалности от професии – 3 337 лв.

**Получени от общини целеви трансфери от ЦБ (§3118) – 235 743** **лв.:**

- средства за транспортни разходи за доставка на хляб и основни хранителни продукти за 2021 г. в планинските и малки селища с население до 500 жители – 3 349 лв.

- средства за изплащане на присъдена издръжка – 4 800 лв.

- средства за покриване на разходите за обслужването от банките на операциите на бюджетните организации по събирането на приходи и други постъпления чрез картови плащания – 367 лв.

- средства за допълнителни разходи/трансфери за 2021 г. за ремонт на държавни и общински училища, за закупуване на преносими компютри за провеждане на обучение в електронна среда – 70 479 лв.;

- средства за други целеви разходи, вкл. за местни дейности, за изплащане на действително извършени разходи за изпълнение на мерки във връзка н КОВИД-19 през 2021 г. – 156 748 лв.

**Получени от общини целеви трансфери от ЦБ (§3128) - 62 497 лв.:**

- субсидии за компенсации за транспорт на деца и ученици – 62 497 лв.

**Трансфери между бюджети (§ 6100) – 685 356 лв.:**

- трансфер по механизъм „Лична помощ“ – 219 377 лв.;

- трансфер за програма за временна заетост – 27 395 лв.;

- трансфер за разходи за организация на организационно-техническата подготовка на изборите за народни представители – 144 709 лв.

- трансфер от МОН за ремонт на порив на ОУ с. Паничерево – 90 612 лв.;

- трансфер от Община Стара Загора – 61 800 лв.

- трансфер от Държавен фонд „Земеделие“ – Разплащателна агенция – 159 515 лв.

- трансфер за разходи за организация на организационно-техническата подготовка на Преброяването на населението 2021 г. – 379 лв.;

- трансфер от МРРБ за зимно почистване – 9 310 лв.;

- трансфер от МОН от спрени или прекратени месечни помощи за деца и/или ученици – 2 840 лв.;

- прекласификация на трансфер по чл. 13, ал. 3 от ЗЛП от АСП – (-30 581) лв.

**Трансфери между бюджети и сметки за СЕС (§6200) – (-145 555) лв.**

- с решения на Общински съвет гр. Гурково и прието изменение на §§ 6202 с 13 960 лв.

- трансфер от Държавен фонд „Земеделие“ – Разплащателна агенция – (-159 515) лв.

**Трансфери от/за държавни предприятия и др.лица (§ 6400) – 4 810 лв.**

- трансфер от ПУДООС – 4 810 лв.

В резултат на **решение на общински съвет – 48 620 лв.**, както следва:

- **§§ 9820** - (-47 942) лв. – за компенсационно залесяване.

- **§ 4000** е завишен с 109 745 лв. – постъпления от продажба на нефинансови активи;

- **§ 3700** е коригиран със сумата (-13 183) лв. – внесени ДДС и др. данъци

**Собствени приходи – 72 577 лв.:**

**- §§ 4501 -** 41 520 лв. - приходи от дарения, помощи и други безвъзм. получени суми от страната**.**

**- §§ 3619 -** прекласификация на трансфер по чл. 13, ал. 3 от ЗЛП от АСП –**–** 30 581 лв.;

- **§§ 3619** – със заповед на директора на СУ „Хр.Смирненски“ гр. Гурково – 476 лв.

**І. Изпълнение на приходите**

1. Имуществени данъци и неданъчни приходи

Изпълнението на собствените приходи на Община Гурково към 31.12.2021 г. е на 99 на сто. При уточнен към 31.12.2021 г., годишен бюджет от 1 067 631 лв., отчетният им размер възлиза на 1 060 268 лв., което е **с 158 555 лв.** повече спрямо отчета за същия период на предходната 2020 г.

* 1. **Данъчни приходи**

От общите постъпления от местни приходи по бюджета на общината към 31.12.2021 г., 367 211 лв. са от данъчни приходи. Спрямо разчетения бюджет изпълнението е 104 на сто. Събрани са 34 971 лв.повече спрямо същия период на 2020 г.

**Патентен данък** – план 6 300 лв., изпълнението е 4 892 лв., което е на 78 на сто. Спрямо същият период на 2020 г. постъпленията са с 164 лв. повече.

**Данък върху недвижимите имоти** - изпълнението към 31.12.2021 г. е 92 590 лв., при разчет по бюджета за годината 87 000 лв. или 106на сто**.** Спрямо същия период на 2020 г. са събрани 8 834 лв. повече. Събраните недобори са в размер на 8 665 лв.

**Данък върху превозните средства** - при разчет 220 000 лв., изпълнението към последното тримесечие на 2021 г. е в размер на 220 617 лв. или 100% спрямо плана за 2021 г., което е с 15 347 лв. в повече от изпълнението към 31.12.2020 г. Събраните недобори по този параграф са в размер на 48 127 лв.

**Данък при придобиване на имущество по дарения** **и възмезден начин -** план 36 000 лв., изпълнението към 31 декември 2021 г. е 46 672 лв., което е 130 % спрямо плана за 2021 г. Събрани са 10 599 лева повече от същия период на 2020 г.

**Туристическият данък** - като план за този данък е приет 2 500 лв., като към 31.12.2021 г. са постъпили 2 420 лв. или 97 на сто. Спрямо същия период на 2020 г. са събрани 7 лв. в повече.

* 1. **Неданъчни приходи**

Към 31.12.2021 г. неданъчните приходи възлизат на 693 057 лв. при план 715 831 лв. или 97% и с 123 584 лв. повече спрямо същия период на 2020 г.

Неданъчните приходи включват **приходи и доходи от собственост**, при разчет 228689 лв., изпълнението 239 956 лв. или 105 на сто, което спрямо същия период на 2020 г. е с 23284 лв. повече.

Приходите от **наеми на имущество**, разчетени в размер на 137 270 лв. изпълнението е 140 005 лв. или 102%. Към отчетният период спрямо 2020 г. събраните приходи са повече с 5 174 лв.

От **наеми на земя** при разчет 76 419 лв. изпълнението е 90 457 лв. или 118%. В сравнение със същия отчетен период на 2020 г. събраните приходи са повече с 17 690 лв.

По подпараграф 24-04 **„Нетни приходи от продажба на продукция, стоки и услуги”** са отчетени 9 494 лв.

С най-голям относителен дял от неданъчните приходи, постъпили по бюджета на общината към 31 декември 2021 г. са общинските такси – при уточнен бюджет за годината 335 246 лв., изпълнението е 313 792 лв. – 94 на сто. В сравнение със същия период на 2020 г. са събрани с 13 356 лв. повече.

Изпълнението по видове такси е, както следва:

- Такса за **битови отпадъци** – при разчет по бюджета за годината от 250 046 лв., изпълнението е 244 619 лв., или 98%, което e с 13 840 лв. повече от 2020 г. Събраните недобори до 31.12.2021 г. са 28 091 лв.;

- Такса за **ползване на пазари, тържища, панаири, тротоари, площади и улични платна –** изпълнение 3 941 лв. при годишен план 3 000 лв. или 131%;

- Такса за **ползване на детски градини -** при бюджет 20 000 лв. за годината са постъпили 20 649 лв. или 103%, което е с 5 110 лв. повече от същия период на 2020 г.

- Такса за **социални услуги –** изпълнение 78 % спрямо годишния им план;

- Такса за **административни услуги** – изпълнение 14 979 лв. при бюджет 12 000 лв., което е с 3 692 лв. повече от същия период на 2020 г.;

- Такса за **технически услуги**  - изпълнение 4 310 лв. при бюджет 10 000 лв., което е 43 на сто и спрямо същия период на 2020 г. са реализирани с 4 327 лв. по-малко приходи;

- **Други общински такси** – бюджет 20 000 лв., изпълнение 9 508 лв. По този параграф постъпват такси за лицензи, за разрешения за провеждане на мероприятия, за водоползване, канализация и други. Взети са мерки за събиране и отчитане таксите за водоползване по населени места.

**Глоби, санкции и наказателни лихви  *-*** към 31.12.2021 г. постъпленията са в размер на 22 431 лв. при уточнен план 19 000 лв., което прави 118% изпълнение към края на годината.

**Други неданъчни приходи** – изпълнение 35 607 лв., или 96 на сто за отчетния период, при годишен план 39 105 лв. По този приходен параграф постъпват приходи от категоризация, тръжна документация и други.

**Продажба на нефинансови активи** - към 31.12.2021 г. изпълнението е 96 559 лв.

**2. Трансфери**

2.1. Трансфери между бюджета на бюджетната организация и ЦБ :

**-обща субсидия и други трансфери за държавни дейности от ЦБ за общини § 31-11,** разчет 3 981 682 лв., изпълнение 3 981 682 лв. или 100%.

**-обща изравнителна субсидия и други трансфери за местни дейности**

**§ 31-12,** разчет 634 800 лв., изпълнение 634 800 лв., в т.ч. за зимно поддържане получените средства са в размер на 45 000 лв.

**-целеви трансфери за капиталови р-ди** **§ 31-13,** разчет 318 800 лв., реализирано изпълнение в размер на 318 800 лв.

**-получени от общини целеви трансфери от ЦБ § 31-18**, разчет 235 743 лв., реализирано изпълнение в размер на 235 742 лв.

**- възстановени трансфери за ЦБ (-)** – (-18 047) лв.

**-получени от общини целеви трансфери от ЦБ § 31-28**, - разчет 62 497 лв., изпълнение 62 497 лв.

2.2. Трансфери между бюджети – 644 419 лв.

* Постъпилите трансфери са в размер на 772 975 лв., както следва:

- трансфер по механизъм „Лична помощ“ – 219 377 лв.;

- трансфер за програма за временна заетост – 27 395 лв.;

- трансфер за разходи за организация на организационно-техническата подготовка на изборите за народни представители – 144 709 лв.

- трансфер от МОН за ремонт на порив на ОУ с. Паничерево – 90 612 лв.;

- трансфер от Държавен фонд „Земеделие“ – Разплащателна агенция – 159 515 лв. по проект Реконструкция и рехабилитация на уличната мрежа в гр. Гурково, с. Паничерево и с. Конаре, Община Гурково“, финансирани по договор с ДФ “Земеделие“ № 24/07/2/0/00387/13.12.2017 г.

- трансфер от РИОСВ – 151 137 лв. възстановена сума от отчисления по чл. 60 и чл. 64 от ЗУО

- трансфер от МРРБ 9 310 лв. за поддържането, в т.ч. зимно поддържане на платното/платната за движение на Републиканските пътища в границите на град Гурково

- възстановен трансфери на АСП, МТСП и МС – (-1 718) лв.

- трансфер за разходи за организация на организационно-техническата подготовка на Преброяването на населението 2021 г. – 379 лв.;

- трансфер от МОН от спрени или прекратени месечни помощи за деца и/или ученици – 2 840 лв.;

- прекласификация на трансфер по чл. 13, ал. 3 от ЗЛП от АСП – (-30 581) лв.

* Предоставените трансфери са в размер на (-128 556) лв., както следва:
* Община Ст. Загора – (-128 556) лв. – средства по чл. 64 от ЗУО.

2.3. Трансфери между бюджети и сметки за СЕС – (-1 072 353) лв.

- предоставен трансфер в размер на (-1 024 450) лв. - за проект Реконструкция и рехабилитация на уличната мрежа в гр. Гурково, с. Паничерево и с. Конаре, Община Гурково“, финансирани по договор с ДФ“Земеделие“ № 24/07/2/0/00387/13.12.2017 г.;

- предоставен трансфер в размер на (-28 350) лв. - за проект „Подобряване на водоснабдителната инфраструктура в с. Конаре и с. Паничерево“, по договор № 24/07/2/0/00452/21.06.2018 г.;

- предоставен трансфер в размер на (-224) лв. – за проект „Обучение и заетост“;

- предоставен трансфер в размер на (-44) лв. – за проект „Обучение и заетост“ компонент 2;

- предоставен трансфер в размер на (- 8 940) лв. – за проект „Реконструкция и модернизация на СУ "Хр.Смирненски" в гр. Гурково“;

- предоставен трансфер в размер на (- 10 345) лв. – за проект „Изграждане на спортни съоръжения (спортни площадки) в с. Паничерево и с. Конаре, община Гурково с финансиране по ПРСР 2014-2020 и договор № BG06RDNP001-7.007-0086-C01 с ДФ "Земеделие"

2.4. Трансфери от/за държавни предприятия – 958 830 лв.

- предоставен трансфер от ПУДООС – 4 810 лв. за проект „Изграждане на кът за отдих в Градски парк гр. Гурково“

- предоставен трансфер от ПУДООС – 954 020 лв. за проект „Реконструкция и подмяна на част от водопроводната мрежа на гр. Гурково – втори етап.

**Временни безлихвени заеми – (-17 973) лв., от които:**

- предоставен временен безлихвен заем по проект „Обучение и заетост“ - (-7 229 лв.);

- възстановен временен безлихвен заем по проект „Обучение и заетост“ – 19 417 лв.

- предоставен временен безлихвен заем по проект „Топъл обяд в условията на пандемията от КОВИД 19 в Община Гурково“ – (-30 000) лв.;

- предоставен временен безлихвен заем по проект „Образование за утрешния ден“ – (-161 лв.)

**Временни безлихвени заеми от/за държавни предприятия и други сметки –** (-38 222) лв.

**Операции с финансови активи и пасиви**

Параграф 88-03 - “Събрани с/ва и изв. плащания от/за см.за с/ва от ЕС” - предоставени средства по бюджетите на училищата за плащания по ОП – 16 771 лв.

Параграф 93-10 - „Чужди средства от други лица“ – (-47 942) лв. – за компенсационно залесяване.

**ІІ. По разходната част на бюджета**

За финансиране дейността на общината към 31.12.2021 г. са изразходени общо 7 147 119 лв. Изпълнението на разходите по бюджета на общината е 81 на сто спрямо актуализирания годишен план, в т.ч.:

* За делегираните от държавата дейности отчетените разходи в размер на

4 187 329 лв., представлява 79 на сто спрямо уточнения им годишен план;

* За дофинансиране на делегираните от държавата дейности с общински приходи при уточнен годишен план 111 873 лв. са изразходвани 94 219 лв. Отчетените разходи представляват 84 на сто от годишния им план;
* За местните дейности при уточнен годишен план 3 411 881 лв., отчетът за годината е 2 865 571 лв., изпълнение 84 на сто спрямо годишният им план.

Най-голям относителен дял в общия размер на разходите заемат тези за работни заплати, възнаграждения и свързаните с тях осигурителни вноски в размер на 4 080 294 лв., което представлява 57 на сто от общите разходи, разпределени както следва:

* За държавни дейности - 3 485 618 лв.;
* За местни дейности и за дофинансиране на държавни дейности - 594 676 лв.

Разходите за издръжка в размер на 1 409 585 лв. представляват 19,70 на сто от общите разходи през отчетния период, от които за външни услуги 577 712 лв.; за вода, горива и енергия са усвоени 208 740 лв.; за представителни разходи и храна в детските градини, столово хранене и в заведенията за социални услуги 124 614 лв. За капиталови разходи са изразходвани 1 501 505 лв. На читалищата са предоставени субсидии в размер на 103 356 лв.

**Разходите към 31.12.2021 г. на 2021 г. за държавни дейности представляват 58,59 на сто от общо извършените разходи, а за местни дейности и дофинансиране – 41,41 на сто.**

Изпълнението по функции е както следва:

**Функция “Общи държавни служби**”

Отчетените разходи към 31.12.2021 г. във функцията възлизат на 1 361 727 лв. при план 1 643 822 лв., или 83 на сто.

**Функция “Отбрана и сигурност**”

Отчетът на разходите във функцията е в размер на 153 983 лв. Средствата са изразходени за възнаграждения, осигурителни вноски, издръжка за денонощните оперативни дежурни, издръжка на военните отдели, пунктовете за управление, средства за местната комисия за борба срещу противообществените прояви и обществените възпитатели, детска педагогическа стая, районни инспектори.

**Функция “Образование**”

Разходите на функцията към 31.12.2021 на 2021 г. са в размер на 2 882 351 лв., от които за държавни дейности – 2 807 266 лв., за местни дейности и дофинансиране – 75 085 лв.

Към 31.12.2021 г. отчетените разходи за детските градини са в размер на 515 208 лв.

Извършените разходи за училища във функция „Образование” са 2 330 191 лв.

Отчетените разходи в дейност „Други дейности по образование” са в размер на 24 437 лв.,

Разходите за дейност „Столове” са в размер на 12 515 лв. Отчетените разходи са за поевтиняване на обедното хранене на учениците от СУ „Хр.Смирненски“ гр. Гурково.

**Функция “Здравеопазване”**

При разчет 155 008 лв., изпълнението e 87 573 лв., или 56%, които са държавни дейности. Отчетените разходи на яслените групи в ДГ са за трудови възнаграждения и осигурителни вноски на две медицински сестри в размер на 41 763 лв. Отчетените разходи за здравните кабинети в детските градини и училищата са в размер на 34 737 лв., за трудови възнаграждения и осигурителни вноски. В дейност „Други дейности по здравеопазването“ са отчетени разходи в размер на 11 073 лв. за един здравен медиатор.

**Функция “Социално осигуряване, подпомагане и грижи**”

Изпълнението на разходите за функция “Социално осигуряване, подпомагане игрижи” е 384 449 лв., или 85%.

Изпълнението за държавни дейности е в размер на 302 950 лв.

В дейност 532 – „Програми временна заетост” са отразени средства от трансфер по Регионална програма за заетост в размер на 21 852 лв.

В дейност 561 – „Социални услуги в домашна среда“ са отразени разходи в размер на 35 563 лв.

В дейност 562 – „Асистенти за лична помощ“ са отразени средства в размер на 232 587 лв. за трудови възнаграждения и осигурителни вноски, в дофинансиране са отразени 211 лв.

В дейност 589 - “Други дейности по соц.осигуряване, подпомагане и заетостта” в държавни дейности са отразени средствата по програма „Целево подпомагане с топъл обяд до дома в условията на извънредна ситуация 2020“ в размер на 8 500 лв. Изплатените средства за присъдена издръжка към отчетния период са в размер на 4 448 лева.

Изпълнението на местните дейности е в размер на 81 288 лв.

В дейност 524 – „Домашен социален патронаж“ са отчетени средства в размер на 40 418 лв.;

В дейност 525 – „Клубове на пенсионера, инвалида и др.“ са отчетени средства в размер на 40 870 лв.

**Функция “Жилищно строителство, комунално стопанство”**

Отчетът на дейностите в тази функция за годината е в размер на 1 850 170 лв.:

* „Водоснабдяване и канализация” с отчет 1 221 176 лв., от които за капиталови разходи 1 194 133 лв.
* „Осветление улици” с отчет 95 696 лв., от които за трудови възнаграждения и осигурителни вноски 28 214 лв., за издръжка 67 482 лв.;
* „Изграждане, ремонт и поддържане на уличната мрежа“ с отчет 44 024 лв.;
* „Др.дейности по жилищното строителство, благоустр.и регионално развитие“ с отчет 29 616 лв. за капиталови разходи;
* „Озеленяване” с отчет 121 642 лв., от които за трудови възнаграждения и осигурителни вноски 85 515 лв., за възнаграждения на персонал по извънтрудови правоотношения 15 484 лв., за издръжка 20 643 лв.;
* „Чистота” с отчет 237 735 лв., от които за капиталови разходи 39 600 лв., за трудови възнаграждения и осигурителни вноски 90 942 лв., за издръжка 107 193 лв.;
* „Пречистване на отпадъчните води от населените места“ – 43 780 лв. за капиталови разходи;
* „Управление на дейностите по отпадъците“ с отчет 56 501 лв., от които за капиталови разходи 21 821 лв.

**Функция “Култура, спорт, почивни дейности и религиозно дело”**

При разчет 326 305 лв., изпълнението е 281 961 лв. – 86%. Този раздел отразява издръжката на читалищата в размер на 103 356 лв., други дейности по културата, спортната база и обредните домове.

* „Дейности по почивното дело и сц.отдих“ – 869 лв., изразходваните средствата са от събрания туристическия данък;
* „Спортни бази за спорт за всички“ – 10 809 лв.;
* „Читалища“ – 26 864 лв. за капиталови разходи;
* „Обредни домове и зали“ – 97 758 лв., от които 96 985 лв. за капиталови разходи;
* „Други дейности по културата“ – 39 569 лв. за осъществяване на дейности по културния календар на Община Гурково.

**Функция “Икономически дейности и услуги” –** при разчет 189 555 лв., изпълнението е 144 905 лв. или 76%. Дейност 832 “Служби и дейности по поддържане, ремонт и изграждане на пътища” с разчет в издръжката 61 294 лв., изпълнение 53 313 лв. или 87%, изразходваните средства от централния бюджет и са за зимно поддържане.

**ІII. Просрочени вземания**

Просрочените вземания на общината са в размер на 31 466 лв., които са отразени по сметки в справката за просрочени вземания и задължения към тримесечния отчет за касовото изпълнение на бюджета, както следва:

* Сметка 9915 – Просрочени вземания от концесии и наеми – 28 693 лв.;
* Сметка 9919 – Други просрочени вземания – 2 773 лв.

В сметка 9915 „Просрочени вземания от концесии и наеми” са отразени вземанията от наематели на общинско имущество и земя и вземания от концесии. Предприети са мерки за събиране на вземанията от наеми чрез изпращане на покани за доброволно внасяне на дължимите суми.

В сметка 9919 „Други просрочени вземания” са възстановяване на ел. енергия и вода.

**IV. Сметки за средства на Европейския съюз**

През 2021 г. община Гурково реализира проекти по сключени договори за безвъзмездна финансова помощ по тринадесет проекта.

Изпълнението на средствата от ЕС към 31.12.2021 г. е както следва:

**По прихода 1 276 038 лв.**

* Трансфери 1 268 813 лв.
* Временни безлихвени заеми 17 973 лв.
* Общо операции с финансови активи и пасиви -10 748 лв.

**По разхода 1 269 120 лв.**

* ОП „Развитие на човешки ресурси” 25 919 лв.
* ОП „Фонд за европейско подпомагане на най-нуждаещите се лица” 170 047 лв.
* Държавен фонд „Земеделие“ 997 498 лв.
* ОП "Наука и образование за интелигентен растеж" 75 656 лв.

Наличността по сметките с код 7443 към 31 декември 2021 г. в Община Гурково е **6 918 лв.**

**V. Чужди средства**

В отчета на чуждите средства на Община Гурково са отчетени средства, внесени на разпореждане по набирателната сметка на общината. Наличността към 1 януари 2021 г. по тази сметка е 54 055 лв., към 31 декември 2021 г. е 122 539 лв., с характер на внесени суми като депозити за участие в търгове за обществени поръчки, за участие в търгове за наемане на обекти, суми внесени като гаранции да добро изпълнение по договори с общината.

**VI. Капиталови разходи – Приложение № 3**

**Обекти по § 51-00 „Основен ремонт на ДМА“**

1. **Реконструкция и подмяна на част от водопроводната мрежа в гр. Гурково**

Обектът представлява първи етап от подобряване на водопроводната мрежа на гр.

Гурково. През 2020 г. е поискана от МРРБ разликата от 332 342 лева. През м. декември, 2020 г. е преведена сумата 160 000 лв.

Към настоящият момент е подписан Акт обр.15 и е изготвен окончателен доклад от строителния надзор по смисъла на ЗУТ, и е внесено искане в РДНСК за Държавна приемателна комисия.

1. **Реконструкция и подмяна на част от водопроводната мрежа в гр. Гурково - втори етап.**

Обектът е финансиран от ПУДООС със стойност 957 141 лева за СМР. Изготвянето на инвестиционния проект е финансирано от „В и К” ЕООД- Стара Загора и е отчетен в обхвата на минималното ниво на инвестиции от дружеството. Строителството започна през 2020 г. и завърши в началото на 2021 г. Обектът е въведен в експлоатация и има Разрешение за ползване. Разходите за строителен надзор и авторски надзор с общ размер от 26 952 лева са платени от целевата субсидия за 2021 г.

**3. "Подобряване на водоснабдителната инфраструктура в с. Конаре и с. Паничерево, Община Гурково"**

Проектът се финансира от ДФ"Земеделие" по договор №24/07/2/0/00452/21.06.2018г.

Проектът се състои от три обекта както следва:

5.1.„Реконструкция и доизграждане на съществуващо речно водохващане за водоснабдяване на с. Конаре и изграждане на ПСПВ“ – Отчетната стойност е на СМР е 2 525 127,60 с вкл ДДС;

5.2. „Реконструкция на вътрешна водопроводна мрежа в с. Конаре, общ. Гурково- втори етап” **.** Отчетната стойност е 599 625,65 лв. с вкл ДДС

5.3. „Реконструкция на вътрешна водопроводна мрежа на с. Паничерево, общ. Гурково – първи етап“. Отчетната стойност е 2 699 710,20 лева с ДДС.

Общите разходи за обекта включват разходи за СМР, разходи за проектно-проучвателни работи, авторски надзор и строителен надзор. Усвоените средства през 2021 г. са в размер на 28 350 лв.

Обектите са въведени в експлоатация и за тях са издадени Разрешения за ползване.

1. **Реконструкция и рехабилитация на уличната мрежа в гр. Гурково, с. Паничерево и с. Конаре, Община Гурково".**

Обектът е финансиран по договор с ДФ"Земеделие" № 24/07/2/0/00387/13.12.2017 г.

Обектът включва реконструкция и рехабилитация на следните улици:

* **Гр. Гурково**
* **ул.** ”Хан Аспарух” от ОТ150 (кръстовище с ул. „Младост”) до ОТ159 (кръстовище
* ул. ”Дъбрава” от ОТ 207 до ОТ 209;
* ул. ”Младост” от ОТ 150 (кръстовище с ул. „Хан Аспарух”) до ОТ 168;
* **с. Паничерево** – ул. „Трите върха”
* **с. Конаре** – Ул. „Централна“ ОТ 55 – ОТ 196

Ул. ОТ65-ОТ120; Ул. ОТ121-ОТ122

Обектът е приет и е въведен в експлоатация през 2020 г.Има издадено разрешение за ползване. Изпълнител на извършените СМР е Обединение **„ЕВРОСТРОЙ“,** гр.София Окончателното отчитане приключи през 2021 г. Общата стойност на СМР е 2 105 117 лв. През 2021 г. усвоените средства са в размер на 1 032 522 лв.

1. **Основен ремонт и реконструкция на съоръжения в зони за отдих - водни площи в градски парк,, гр. Гурково**

За изпълнение на СМР през 2020 г. е подписан договор, съгласно изискванията на ЗОП с „ЕКОКОМЕРС 18“ ЕООД. Предвидените СМР приключиха през 2021 г. Стойността на изпълнените дейности е в размер на 16 888 лв. Разходите са платени от преходния остатък от целевата субсидия за 2020 г.

1. **Основен ремонт ограда на гробищен парк и сграда с. Паничерево, община Гурково**

За изпълнение на СМР през 2021 г. е подписан договор, съгласно изискванията на ЗОП с „ИВТ ДИВЕЛЪПМЪНТ“ ЕООД . Стойността на отчетените строително-монтажни работи е 71 990 лева. Разходите са платени от целевата субсидия за 2021 г.

1. **Основен ремонт ограда на гробищен парк и сграда с. Конаре, община Гурково**

За изпълнение на СМР през 2021 г. е подписан договор, съгласно изискванията на ЗОП с „ИВТ ДИВЕЛЪПМЪНТ“ ЕООД . Стойността на отчетените строително-монтажни работи е 24 995 лева. Разходите са платени от целевата субсидия за 2021 г.

Изпълнението на обекта е в обхвата на годишната задача и подписания договор.

1. **С ПМС № 262 от 29.07.2021 г. са одобрени допълнителни разходи в размер на**

**70 479 лева за ремонт на ОУ „Св.св. Кирил и Методий“ с. Паничерево, включващ топлоизолация на фасадите на сградата.**

Обектът е в процес на организация. За осигуряване на енергоспестяващи мерки са необходими техническо и енергийно обследване, инвестиционен проеикт и допълнителни средства.

**Обекти по § 52-00 - Придобиване на ДМА**

1. **Изграждане на спортни съоръжения (спортни площадки) в с. Паничерево и с. Конаре, община Гурково с финансиране по ПРСР 2014-2020 и договор № BG06RDNP001-7.007-0086-C01 с ДФ "Земеделие"**

Финансиране от Община Гурково е на стойност 9 683 лв. и са осигурени от целевата субсидия за капиталови разходи.

1. **Изграждане и оборудване на спортна площадка с фитнес уреди в имот, общ. собственост с идентификатор 18157.501.1060, гр. Гурково, община Гурково.**

За изпълнение на СМР през 2021 г. е подписан договор, съгласно изискванията на ЗОП с „ИВТ ДИВЕЛЪПМЪНТ“ ЕООД. Стойността на отчетените разходи е 12 728 лв. с ДДС Обектът е пета категория и е въведен в експлоатация с Удостоверение за въвеждане в експлоатация от гл. архитект на основание окончателен доклад на лицето, упражняващо строителен надзор с договор с Община Гурково.

1. **Закриване и рекултивация на съществуващо депо/ сметище на община Гурково (ППР,СМР,авт. и строит.надзор) частично финансирано от ПУДООС по дог. № 11872/15.09.2017 г.**

Характерът на обекта изисква повече технологично време за реализация на всички проектни дейности до пълното закриване на депото и промяната на начина на трайно ползване (НТП) на терена. През 2021 г. е приета биологичната рекултивация и е сменено НТП, като терена на рекултивираното депо е вече **пасище.**

На 07.12.2021 г. обектът е приет от Държавна приемателна комисия и е издадено Разрешение за ползване.

Отчетената стойност на обект е 21 821 лв.

1. **Изграждане на пречиствателна станция за питейни води (ПСПВ) на гр. Гурково, общ. Гурково"- ППР- Изготвяне на инвестиционен проект**

През 2021 г. е проведена процедура за избор на проектант, съгласно изискванията на ЗОП и е подписан Договор за проектно-проучвателни работи за изготвяне на инвестиционен проект. Договорената стойност на проектно-проучвателните работи е 91 200 лв. с ДДС. Инвестиционният проект ще бъде завършен през 2022 г. Платена е авансова сума в размер на 27 360 лв. Разходите са предвидени да бъдат плащани от целева субсидия.

1. **Доизграждане на канализационната мрежа на гр. Гурково, община Гурково" –ППР- Изготвяне на инвестиционен проект**

През 2021 г. е проведена процедура за избор на проектант, съгласно изискванията на ЗОП и е подписан Договор за проектно-проучвателни работи за изготвяне на инвестиционен проект. Договорената стойност на проектно-проучвателните работи е 32 400 лв. Инвестиционният проект е завършен и в момента е в процес на съгласуване и предстои одобряване. Платени са разходи в размер на 22 680 лв. Разходите са изплатени от целева субсидия.

1. **Изграждане на Пречиствателна станция за отпадни води (ПСОВ) с външни довеждащи комуникации: канализационен колектор, водопровод, електропровод и транспортен достъп на гр. Гурково, общ. Гурково“ – ППР- Изготвяне на инвестиционен проект**

През 2021 г. е проведена процедура за избор на проектант, съгласно изискванията на ЗОП и е подписан Договор за проектно-проучвателни работи за изготвяне на актуален инвестиционен проект. Договорената стойност на проектно-проучвателните работи е 63 600 лв. с ДДС. Инвестиционният проект е завършен и в момента е в процес на съгласуване и предстои одобряването му. Платени са разходи в размер на 43 780 лв. Разходите са платени от целева субсидия.

1. **Проектиране и изграждане на видеонаблюдение на територията на община Гурково.** През 2021 г. е изпълнен втори етап на стойност 35880 лв. Средствата са изплатени от целевата субсидия за капиталови разходи

Обектите от инвестиционната програма на Община Гурково основно са с характер на строителство и проекто-проучвателни работи. Контролът върху фирмите, изпълнители на обществени поръчки за строителство и ППР се осъществява в съответствие с изискванията на Закона за устройство на територията и поднорматвните му актове.

Съгласно изискванията на ЗОП за всеки строителен обект от първа до пета категория се избира Строителен надзор по смисъла на чл. 166-168 от ЗУТ, който осъществява контрол за изпълнение на строителството в съответствие с основните изисквания към строежите, съгласно чл.169 от ЗУТ.

За всеки строителен обект от първа до пета категория Община Гурково подписва договор със съответните проектанти на кокретния обект от инвестиционната програма за упражняване на авторски надзор.

По внесеният от мен доклад моля, общински съвет да се произнесе на заседание.

На основание чл. 21, ал. 1, т. 6, във връзка с ал. 2 от Закона за местното самоуправление и местната администрация, чл. 140, ал. 5 от Закона за публичните финанси и чл. 44, ал. 1 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково, Общински съвет - Гурково

Р Е Ш И:

1. Приема годишния отчет за изпълнението на бюджета на Община Гурково за 2021 година по приложения, както следва:
   1. по прихода към 31.12.2021 г.: уточнен план – 8 795 780 лв.; отчет - 8 801 456 лв. (разпределен по параграфи, съгласно Приложение №1);
   2. по разхода към 31.12.2021 г.: уточнен план – 8 795 780 лв.; отчет - 7 147 119 лв. (разпределен по функции, дейности и видове разходи, съгласно Приложение № 1 и Приложение № 2);
2. Приема отчета за капиталови разходи по разхода – 2 572 060 лв. (разпределени по дейности и обекти, съгласно Приложение № 3)
3. Приема отчета за изпълнение на приходите и разходите на сметките на СЕС:
   1. по прихода – 1 276 038 лв.
   2. по разхода – 1 269 120 лв. (разпределени по програми и видове разходи, съгласно Приложение № 4; 4.1)
4. Приема Максималните размери на задълженията за разходи и поетите ангажименти за разходи:
   1. Максимален размер на задълженията за разход – 2 929 212 лв.
   2. Максимален размер на поетите ангажименти за разход – 3 823 879 лв. (съгласно Приложение № 5)

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 425

16.09.2022 г.

/ Протокол № 35 /

**ОТНОСНО:** Предложение с вносител Кмет на Община Гурково с вх. № ОС – 179/07.09.2022 г. – актуализация на разчета за финансиране на капиталовите разходи на Община Гурково за 2022 г.

**МОТИВИ:** С решение № 369 от 15.04.2022 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2022г. и с решение №390 от 17.05.2022 г. на Общински съвет е извършена актуализация на капиталовата програма на община Гурково за 2022г.

Във връзка с необходимостта от осигуряване на актуални възможности за финансиране от различни източници, вкл. програмите на ЕС, Национално финансиране и оптимално използване възможностите на целевата субсидия от ДБ, предлагаме на Вашето внимание актуализация на разчета на поименното разпределение на разходите за придобиване на дълготрайни активи в община Гурково чрез **вътрешни компенсирани промени** както следва:

1. Във връзка с подобряване на комуникационно-транспортната инфраструктура и осигуряване на етапно изпълнение на проекти според източниците и възможностите за финансиране, предлаганата актуализация на инвестиционната програма включва разширяване на инвестиционните намерения на общината във връзка с възстановяване на уличната мрежа по населени места. Предвидени са разходи за стартиране разработването на инвестиционни проекти за основен ремонт и реконструкция на улици в гр. Гурково, с. Паничерево и с. Конаре. Необходимо е осигуряване на проектна готовност за създаване на възможности за кандидатстване за финансиране по програмите на Европейския съюз и Национално финансиране. Предвидените разходи са за авансови плащания и осигуряването им е осъществено чрез компенсирани промени в рамките на одобрения бюджет, съгласно Приложение 1.
2. След конкретизация на строителните дейности на улици в гр.Гурково, включени в програмата за основен ремонт и реконструкция, в настоящата актуализация е предвидено допълване стойността за строително-монтажните работи и разходите за строителен надзор чрез компенсирани промени, съгласно Приложение 1.

Предлаганите вътрешно–компенсирани промени между показателите на капиталовите разходи в рамките на бюджетната година в Община Гурково са отразени в Приложение № 1 и Приложение № 2 към настоящото предложение.

На основание чл.21, ал.1, т.6 от ЗМСМА, чл.124, ал.3 от Закона за публичните финанси, чл. 37, ал.3 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и въз основа на горепосочените мотиви, Общински съвет – Гурково

Р Е Ш И:

1. ОДОБРЯВА вътрешни компенсирани промени, посочени в Актуализиран разчет за финансиране на капиталови разходи на Община Гурково за 2022 г., съгласно Приложение № 1 към настоящото решение.
2. ОДОБРЯВА компенсираните промени по дейности, параграфи и подпараграфи в разходната част по бюджета на Община Гурково за 2022 г., съгласно Приложение № 2 към настоящото решение.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 426

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 172/05.09.2022 г. – приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Гурково

**МОТИВИ:** Установено наличие на неточности и липса на прецизност в предложението за промени в текстовете на проекта за изменение и допълнение на Наредбата за определянето и администрирането на местните такси и цени на услуги на територията на Община Гурково, които се нуждаят от съпоставяне и уеднаквяване с текстовете на Закона за местните данъци и такси, регламентиращи същите отношения, както и липсата на ясна мотивировка по предложените размери на таксите и цените на услуги.

На основание чл. 21, ал. 2, от Закона за местното самоуправление и местната администрация и във връзка с чл.68, ал.1, т.2 от Правилника за организацията и дейността на общински съвет - Гурково, неговите комисии и взаимодействието му с общинската администрация, Общински съвет - Гурково

Р Е Ш И:

Отлага за следващо заседание на ОбС - Гурково разглеждането на Предложение с вносител Кмет на Община Гурково с вх. № ОС – 172/05.09.2022 г. – приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Гурково.

Участвали в гласуването 13 общ. съветници, гласували „за” отлагане на разглеждането на предложението – 13, „против” – няма, „въздържали се” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 427

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 173/05.09.2022 г. – определяне на средства за поевтиняване на храната на обяд в училищата на територията на Община Гурково за учебната 2022/3023 г.

**МОТИВИ:** С Решение № 455 от 26.07.2018 г. / Протокол № 37 / на Общински съвет – Гурково, беше закрит ученическия стол в СУ ”Христо Смирненски” гр. Гурково.

С Решение № 478/28.09.2018 г. Общински съвет - Гурково определи средства за поевтиняване обедното хранене в училищата територията на община Гурково в размер на 1 /един/ лев на ден на ученик за учебната 2018 /2019г.

С Решение № 612/19.09.2019 г. Общински съвет - Гурково определи средства за поевтиняване обедното хранене в училищата територията на община Гурково в размер на 1 /един/ лев на ден на ученик за учебната 2019 / 2020 г

С Решение № 155/02.10.20 г. Общински съвет - Гурково определи средства за поевтиняване обедното хранене в училищата територията на община Гурково в размер на 1 /един/ лев на ден на ученик за учебната 2020 / 2021 г.

С Решение №284/30.09.21г. Общински съвет - Гурково определи средства за поевтиняване обедното хранене в училищата територията на община Гурково в размер на 1 /един/ лев на ден на ученик за учебната 2021 / 2022 г.

В писмо с Вх.№ К-2521/25.08.2022г. директорът на СУ”Христо Смирненски” гр. Гурково г-н Лальо Лалев предлага и през учебната 2022/2023 г. размерът на поевтиняване на обедното хранене да остане 1 лв. на ден на ученик.

През новата учебна 2022/2023 г. в СУ ”Христо Смирненски” гр. Гурково са записани за целодневно обучение 125 ученика.

Тъй като от средствата, предоставени от Републиканския бюджет по определените стандарти за 1 ученик за 2022 год. са достатъчни за разходи за закуска, предлагаме от бюджета на Общината да се поеме поевтиняване само на обяда в размер на 1,00 лев на ден на ученик.

За подпомагане обедното хранене в училищата ще бъдат необходими следните средства :

|  |  |  |  |  |  |
| --- | --- | --- | --- | --- | --- |
| Училище | Брой ученици за обедно хранене на ден | Средства за поевтиняване за 1 месец | Средства за поевтиняване за периода 15.09.2022-31.12.2022г. | Средства за поевтиняване за периода  01.01.2023-  30.06.2023г. | Общо необходими средства за поевтиняване на храната от бюджета на община Гурково |
|  | бр. | лв. | лв. | лв. | лв. |
| СУ „ Христо Смирненски“ гр.Гурково | 125 | 2625,00 | 9875,00 | 14000,00 | 23875,00 |

На основание чл.21, ал.2 във връзка с чл.21 ал.1 т.23 от Закона за местното самоуправление и местната администрация и [чл.](javascript://)5, т.1 от [ПМС № 88](javascript://) от 2000 г. за организация на ученическото столово хранене (ДВ, бр.44 от 2000 г.)., Общински съвет – Гурково

Р Е Ш И:

1.Определя размер за поевтиняване на обедното хранене на учениците от училищата на територията на община Гурково в размер на 1,00 лв. / един лев / на ден на ученик за учебната 2022 / 2023г.

2. Възлагаме на Кмета на Общината да осигури необходимите средства.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 428

16.09.2022 г.

/ Протокол № 35 /

**ОТНОСНО**: Предложение с вносител Зам. – председател на ОбС - Гурково с вх. № ОС – 174/05.09.2022 г. – определяне допълнително възнаграждение на Кмета на Община Гурково за постигнати резултати за периода от 01.04.2022 г. до 30.06.2022 г.

**МОТИВИ:** В чл. 38, ал.7 от Закона за местното самоуправление и местната администрация (ЗМСМА) е дадена възможност Кметът на Общината да получава допълнително възнаграждение, определено от трудовото законодателство. Допълнителното възнаграждение за постигнати резултати е една от възможностите да се получи такова възнаграждение.

В чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Оценката за работата на г-н Цонев от началото на мандата и конкретно за този период на 2022 година е много добра. Дейността се характеризира с отговорно изпълнение на законовите задължения, спазване на определените срокове за изпълнение, правилен и резултатен подход към поставените задачи, както и добра работа с хората от съответните населени места. Показател за това е допълнително привлечените средства в общината по различни програми и проекти. Считам също така,че Кмета на общината и ръководената от него администрация положиха много усилия предоставянето на услуги на гражданите да бъде на ниво и в срок.

С оглед на изложеното и на основание чл. 21, ал. 1, т. 5 и ал. 2, във връзка с чл.38, ал.7 от Закона за местното самоуправление и местната администрация, чл. 4, ал. 5 от Постановление № 67 на МС от 14.04.2010 г. за заплатите в бюджетните организации и дейности (посл. изм. и доп. с ДВ бр. 62 от 05.08.2022 г.), Общински съвет - Гурково

Р Е Ш И:

Общински съвет – Гурково определя допълнително възнаграждение за постигнати резултати за периода от 01.04.2022 г. до 30.06.2022 г. , както следва:

|  |  |  |  |  |
| --- | --- | --- | --- | --- |
| 1. | Мариан Цонев –Кмет на община Гурково | - | 2541 | лв. |

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 429

16.09.2022 г.

/ Протокол № 35 /

**ОТНОСНО**: Предложение с вносител Председател на група с вх. № ОС – 175/05.09.2022 г. – определяне допълнително възнаграждение на Председателя на ОбС – Гурково за постигнати резултати за първото шестмесечие на 2022 г.

**МОТИВИ:** Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Г-н Гочев изпълнява задълженията си съгласно изискванията на нормативните документи, проявява изключителна инициативност и отговорност за решаване на проблемите на гражданите от Община Гурково.

Оценката за работата на г-н Гочев през първото шестмесечие на 2022 г. е много добра. Дейността му се характеризира с отговорно изпълнение на законовите задължения, стриктно спазване на определените срокове за изпълнение, правилен и резултатен подход към произтичащите задачи, както и добра работа в условията на продължаващата усложнена епидемична обстановка.

Считам също така, че Председателят на ОбС - Гурково положи неимоверни усилия и изпълни много неспецифични функции и във връзка с въведените ограничителни мерки с цел овладяване разпространението на COVID-19.

С оглед на изложеното и на основание чл. 21, ал.1, т. 23, във връзка с чл. 26, ал. 3, т. 2 от Закона за местното самоуправление и местната администрация, Общински съвет - Гурково

Р Е Ш И:

Общински съвет – Гурково определя допълнително възнаграждение за постигнати резултати за първото шестмесечие на 2022 г. в размер на 70 % от определеното за този период месечно основно трудово възнаграждение на Кмета на Община Гурково, както следва:

|  |  |  |  |  |
| --- | --- | --- | --- | --- |
| 1. | Гочо Гочев – Председател на ОбС - Гурково | - | 2541 лв. |  |

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 430

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 180/07.09.2022 г. – определяне на допълнителни възнаграждения на кметовете на кметства в Община Гурково за постигнати резултати за периода от 01.04.2022 г. до 30.06.2022 г.

**МОТИВИ:** С утвърдените Вътрешни правила за работната заплата в Община Гурково е регламентиран реда за определяне, изменяне и изплащане на заплатите на работещите по служебни и трудови правоотношения в делегираната от държавата дейност „Общинска администрация” на Община Гурково. Същите определят и реда за изплащане на допълнителните възнаграждения за постигнати резултати на кметовете на кметства по предложение на кмета на общината.

Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата. Оценката за работата на кметовете за горепосочения период на 2022 година е добра. Дейността им се характеризира с отговорно изпълнение на законовите задължения, спазване на определените срокове за изпълнение, правилен и резултатен подход към поставените задачи, както и добра работа с хората от съответните населени места.

На основание чл. 21, ал. 1, т. 5 и ал. 2 от Закона за местното самоуправление и местната администрация, чл. 4, ал. 5 от Постановление № 67 на МС от 14.04.2010 г. за заплатите в бюджетните организации и дейности и с оглед на изложеното, Общински съвет - Гурково

Р Е Ш И:

Общински съвет – Гурково определя допълнителни възнаграждения за постигнати резултати за периода от 01.04. 2022 г. до 30.06.2022 г. на кметовете на кметства , както следва:

|  |  |  |  |  |
| --- | --- | --- | --- | --- |
| 1. | Атанас Граматиков - кмет на кметство с. Паничерево | - | 1090 | лв. |
| 2. | Радостина Добрева - кмет на кметство с. Конаре | - | 1000 | лв. |

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 431

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 176/05.09.2022 г. – провеждане на извънредно заседание на Общото събрание на АСКЕНТ ФИШ ООД.

**МОТИВИ:** В Община Гурково постъпи покана за свикване на извънредно заседание на Общо събрание на „Аскент фиш“ ООД, което да се проведе на 23.09.2022 год. от 11,00 часа. В поканата управителят е посочил и дневния ред на заседанието. Предвид обстоятелството, че Община Гурково е съдружник в посоченото дружество е налице необходимост от определяне на представител, който да присъства при провеждане на заседанието и да участва при дебатите и гласуването на точките в дневния ред.

В поканата се съдържат и предложения за решения по всяка от точките в дневния ред.

Предвид изложеното по-горе и на основание чл. 21, ал. 1, т. 23 от Закона за местното самоуправление и местната администрация, чл.16, т.1, т.2 и т.8 от Наредбата за реда на учредяване на търговски дружества и упражняване на правата на собственост на общината в търговските дружества“, Общински съвет-Гурково

Р Е Ш И:

**1.**Възлага на представителя на Община Гурково да изрази становище по точките от дневния ред, както следва:

**По т.1 Даване на съгласие за приемане на нов съдружник** да гласува „ЗА“ по предложения проект за решение.

**По т.2 Даване на съгласие за прехвърляне на дружествени дялове :**

Да предложи допълнение към проекта за решение : „Освобождава Пламен Белчев Пенчев като съдружник в „Аскент фиш“ ООД и да гласува „ЗА“ по предложения проект за решение с допълнението към него.

**По т.3 Предложение за промяна в дружествения договор**:

Да предложи допълнение към проекта за решение: Чл.3 ал.2 от дружествения договор да придобие следното съдържание: „Адресът на управление на дружеството е гр. Гурково, ул.“Прохода“ № 37“ и да гласува „ЗА“ по предложения проект за решение с допълнението към него.

**По т.4 Промяна в наименованието на дружеството от „Аскент фиш“ ООД на „Гурково фиш“ ООД** да гласува „ЗА“ по предложения проект за решение.

**По т.5 Назначаване на нов управител**

Да предложи допълнение към проекта за решение : „Освобождава Пламен Белчев Пенчев от длъжност като управител на „Аскент фиш“ ООД и да гласува „ЗА“ по предложения проект за решение с допълнението към него.

**По т.6 Възлагане на функции по управление на нов управител** да гласува „ЗА“ по предложения проект за решение.

**2.Представителят на Община Гурково да предложи за включване на нова точка 7 в дневния ред - Погасяване на парични задължения на дружеството с проект за решение:**

„Паричните задължения на „Аскент фиш“ ООД, към НАП - главница в размер на 32.849,21 лв., както и начислените лихви да бъдат погасени от съдружника „Булметал“ АД“.

Да гласува „ЗА“ включване на нова точка в дневния ред.

Да гласува „ЗА“ предложения проект за решение.

**3**.Оправомощава представителя на Община Гурково да подпише дружествен

договор с приетите изменения.

**4**.Задължава представителя на Община Гурково да внесе писмен отчет за

участието си в заседанието на Общото събрание на „Аскент фиш“ ООД, който да бъде разгледан на следващо заседание на Общински съвет- Гурково.

Участвали в гласуването 13 общ. съветници, гласували „**за**” – 12, „**против**” – няма, „**въздържали се**” – 1.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 432

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 177/05.09.2022 г. – определяне на представител на Община Гурково в Асоциация по ВиК – Стара Загора и определяне на позиция и мандат за гласуване на представителя на Община Гурково на извънредното заседание на Общото събрание на Асоциация по ВиК на обособената територия, обслужвана от „ВиК“ЕООД - Стара Загора, насрочено за 11.10.2022 г.

**МОТИВИ:** Областния управител на област Стара Загора в качеството си на Председател на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора насрочва извънредно заседание при дистанционна форма на работа с видеоконферентна връзкана общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора на 11 октомври 2022 год. от 11,00 часа. Определена е **резервна дата и час за провеждане на заседанието, 07.11.2022 г. от 11:00 часа**, без промяна на дневния ред, за която ще бъдат валидни мандатите (решенията на общинските съвети) за първоначално обявената дата.

Към поканата е приложен и дневния ред за общото събрание. Представителят на общината в асоциацията е кметът на общината, а при невъзможност той да участва общинският съвет определя друг представител.

В тази връзка и на основание чл. 198е, ал 5 от Закона за водите, чл. 5, ал 6 и 7 от Правилника, е необходимо, преди извънредното заседание на Общото събрание, **позицията и мандатът** на представителя на общината по изброените точки от дневния ред, да се съгласуват от общинския съвет. Съгласно чл. 14, ал. 4 ПОДАВК, когато някой от представителите на общините, имащи право на глас, е упълномощен да упражни това право с „против“ или „въздържал се“, следва да представи писмено становище за това решение, което се включва в протокола.

Дневния ред е посочен в писмото –покана, приложение към настоящото предложение.

На основание чл.21,ал.1, т. 15, във връзка с ал.2 от ЗМСМА, чл.198е, ал.3 и ал.5 от Закона за водите, чл.5 ал.6 и ал.7 от Правилника за организацията и дейността на Асоциацията по ВиК, Общински съвет - Гурково

Р Е Ш И:

1.При невъзможност да участва представителя на Община Гурково в Асоциацията по ВиК – Стара Загора г-н Мариан \*\*\*\*\*\* Цонев – Кмет на Община Гурково, Общински съвет Гурково оправомощава и определя за представител на Общината в АВиК – Стара Загора Заместник-кмет „ Хуманитарни дейности“ г-жа Тотка \*\*\*\*\*\* Петкова.

2.Възлага на представителят на Община Гурково на извънредното заседание при дистанционна форма на работа с видеоконферентна връзка на общото събрание на Асоциация „ВиК” – Стара Загора на 11.10.2022 г. да гласува по посочения в писмо № АВиК - ОС – 3 /04.08.2022 г. от Областния управител на област Стара Загора, в качеството му на председател на Асоциацията по ВиК проект за дневен ред, както следва:

**по т. 1** .Обсъждане и приемане на решение за препоръчителния размер на на вноската на държавата в бюджета на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора за 2023 година в размер на 25000 лв.

**Проект за решение:** на основание чл.20,ал.3 от Правилника за организацията и дейността на Асоциациите по ВиК, Общото събрание на АВиК на обособената територия, обслужвана от „Водоснабдяване и канализация“ ЕООД – Стара Загора за 2023 година приема препоръчителния размер на вноската на държавата в бюджета на АВиК в размер на 25000 лв.

**Да гласува ЗА**

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 433

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 170/25.08.2022 г. – одобряване на Изменение на действащия ОУП /общ устройствен план/ на Община Гурково в частта му за ПИ с идентификатор 18157.268.7 /предишни поземлени имоти по ОУП на Община Гурково с идентификатори 18157.268.3, 18157.268.5 и 18157.268.6/, местност „Стопански двор“ по КККР на гр. Гурково

**МОТИВИ:** На основание разпоредбите на чл. 124а, ал.1 и чл.134, ал.1, т.1 от ЗУТ, с Решение № 58 от 06.02.2020г. е дадено разрешение от Общински съвет – Гурково за изработване на проект за изменение на действащия ОУП /общ устройствен план/ на община Гурково в частта му за ПИ /поземлен имот/ с идентификатор 18157.268.7 /предишни поземлени имоти по ОУП на Община Гурково с идентификатори 18157.268.3, 18157.268.5 и 18157.268.6/ в местност „Стопански двор“ по КККР на гр. Гурково.

Поземлен имот с идентификатор 18157.268.7 по КККР на гр.Гурково, местност „Стопански двор“ е с трайно предназначение на територията : Земеделска, с начин на трайно ползване: Нива, с площ 8364 кв.м., при граници : ПИ с идентификатори 18157.270.17, 18157.268.1 и 18157.501.922, собственост на Кольо \*\*\*\*\*\* Колев, съгласно нотариален акт № 174 т.ІІ рег.№ 3234 дело № 373 от 10.08.2006г. за покупко - продажба на недвижими имоти, нотариален акт № 127 т. І рег.№ 1683 дело № 121 от 15.03.2016г. за продажба на недвижим имот и нотариален акт № 143 т.ІІ рег.№ 3421 дело № 325 от 08.08.2011г. за продажба на недвижим имот.

Основното, което налага разработката са инвестиционните намерения на възложителя, а именно строителство на жилищни сгради.

За поземлен имот с идентификатор 18157.268.7 , с посочени по-горе параметри, ще се инициира промяна в предназначението на земята, тъй като поземления имот е с трайно предназначение на територията : земеделска и начин на трайно ползване : нива.

По действуващия ОУП на Община Гурково, одобрен с решение № 429 по протокол № 36 от 28.06.2018г. на Общински съвет – Гурково конкретното предназначение на ПИ с идентификатори 18157.268.3, 18157.268.5 и 18157.268.6 от които е образуват ПИ с идентификатор 18157.268.7 е **Соп – Смесена обслужващо – производствена зона.**

Поземлен имот с идентификатор 18157.268.7 ще се отреди за зона **Жм – жилищна устройствена зона с малко етажно застрояване** със следните показатели :

* Плътност на застрояване до 60 %
* Кинт /Коефициент на интензивност/ до 1.2
* Минимално озеленяване от 40 %
* Височина до 10 м

На основание чл.128 ал.3 от ЗУТ, изработения проект за Изменение на действуващия ОУП е съобщен от общината на заинтересованите лица. В законоустановения срок не са постъпили писмени възражения, предложения и искания по проекта.

В Община Гурково е постъпило е заявление с вх. № К-515/14.02.2022г. от Кольо \*\*\*\*\* Колев, с адрес : гр. Гурково ул. „Христо Ботев“ № \*\* за разглеждане и одобряване на проект за Частично изменение на действащия ОУП на Община Гурково в частта за ПИ с идентификатор 18157.268.7 по КККР на гр. Гурково.

Изработеният проект за Изменение на действащия ОУП на Община Гурково отговаря изцяло на законовите изисквания, приет е от общинския експертен съвет с решение № 2 от протокол № 2 от 16.03.2022г.

На основание чл.21, ал.1, т.11 от Закона за местното самоуправление и местната администрация, чл. 136, ал.1, във връзка с чл. 127 ал.6 от Закона за устройство на територията, Общински съвет - Гурково

Р Е Ш И:

Одобрява изменение на действащия Общ устройствен план /ОУП/ на община Гурково (одобрен с Решение № 429 от 28.06.2018 г. на Общински съвет – Гурково), в частта му за **ПИ с идентификатор 18157.268.7** /предишни поземлени имоти по ОУП на Община Гурково с идентификатори 18157.268.3, 18157.268.5 и 18157.268.6/, **с площ от 8364 кв.м.** (осем хиляди триста шестдесет и четири квадратни метра), в местност „Стопански двор“ по КККР на гр. Гурково, одобрени със заповед № РД-18-3/18.01.2010г. на Изпълнителния директор на АГКК, при граници : ПИ с идентификатори 18157.270.17, 18157.268.1 и 18157.501.922, като определя вида на територията – **урбанизирана и отрежда за зона - Жм – жилищна устройствена зона с малко етажно застрояване** със следните показатели :

* Плътност на застрояване до 60 %
* Кинт /Коефициент на интензивност/ до 1.2
* Минимална озеленена площ от 40 %
* Височина до 10 м

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 434

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 186/12.09.2022 г. - вземане на решение за сключване на предварителен договор за промяна на границите на съседни урегулирани поземлени имоти, на основание чл. 15, ал.3 във връзка с ал.5 от ЗУТ за УПИ I и УПИ II в кв. 54 по ПР на с.Конаре, община Гурково

**МОТИВИ:** В Община Гурково е постъпило заявление е вх. № К-2238/29.07.2022г. от ОБЩИНА ГУРКОВО, ЕИК 123092756, представлявана от Тотка \*\*\*\* Петкова - заместник кмет, оправомощена със заповед № 3-232 от 05.05.2020г. на Кмета на Община Гурково, с адрес на управление : гр.Гурково, бул. „Княз Александър Батенберг” № 3, Димитър \*\*\*\*\* Станков, с адрес : с. Конаре, община Гурково и Стоянка \*\*\*\*\*\* Станкова, с адрес : с. Конаре, община Гурково за разрешение изработване на проект за Изменение на ПУП - ПР/план за регулация/ за УПИ I в кв. 54 по ПР на с. Конаре, община Гурково, представляващ ПИ с идентификатор 38203.501.612 по КККР на е. Конаре, община Гурково и УПИ II в кв. 54 по ПР на с.Конаре, община Гурково, представляващ ПИ с идентификатор 38203.501.613 по КККР на с. Конаре, община Гурково, касаещ промяна на вътрешната граница между двата имота.

Поземлен имот с идентификатор 38203.501.612 по КККР на с. Конаре, одобрена със Заповед № РД-18-40/28.06.2010г. на Изпълнителния директор на АГКК е с трайно предназначение на територията : Урбанизирана, с начин на трайно ползване: За друг обществен обект, комплекс, с площ 1 071м2, при граници на поземлен имот: ПИ с идентификатори 38203.105.613, 38203.501.665 и 38203.501.667, собственост на Община Гурково, съгласно Акт за частна общинска собственост (АЧОС) № 175, том 2, н. дело № 390 от 06.02.2012г. издаден от Служба по вписванията гр. Казанлък.

Поземлен имот с идентификатор 38203.501.613 по КККР на с. Конаре, одобрена със Заповед № РД-18-40/28.06.2010 г. на Изпълнителния директор на АГКК е с трайно предназначение на територията : Урбанизирана, с начин на трайно ползване: За друг обществен обект, комплекс, с площ 500м , при граници на поземлен имот: ПИ е идентификатори 38203.105.612, 38203.501.665 и 38203.501.667, собственост на Димитър \*\*\*\*\* Станков и Стоянка \*\*\*\*\* Станкова, съгласно Договор за покупко- продажба на недвижим имот № 44, том 18, н. дело № 3668 от 14.08.2019 г. издаден от Служба по вписванията гр. Казанлък.

Според проекта за изменение на ПУП-ПР се обособяват два новообразувани урегулирани поземлени имоти УПИ I в кв. 54 с площ от 424 кв.м., а УПИ II в кв. 54 с площ от 1147 кв.м.

От СГКК е издадено удостоверение за проектен идентификатор на частта от УПИ I в кв. 54, която ще бъде присъединена към УПИ II в кв. 54 по ПР на с.Конаре, общ.Гурково, а именно ПИ 38203.501.796 по КККР на с.Конаре, общ.Гурково, с площ от 647 кв.м.

На основание чл.21, ал.1, т.11 от Закона за местното самоуправление и местната администрация, чл. 15, ал.3, вр. с ал.5 от Закона за устройство на територията и във връзка с гореизложеното, Общински съвет - Гурково

Р Е Ш И:

І. Дава съгласие да се сключи предварителен договор по чл. 15, ал.З, във връзка с ал.5 от ЗУТ за промяна на регулационната линия между УПИ I в кв. 54 и УПИ II в кв. 54 по плана на с.Конаре, общ.Гурково.

П. Определя 6 180,00 лв. /шест хиляди сто и осемдесет/ лева без ДДС като цена за обезщетяване на Община Гурково при промяна на регулацията между УПИ I в кв. 54 и УПИ II в кв. 54 по плана на с.Конаре, общ.Гурково.

III. Възлага на Кмета на Община Гурково да сключи договор след влизане в сила на решението на Общински съвет.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 435

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 183/09.09.2022 г. - приемане на доклад за изпълнение на Общия устройствен план на община Гурково /ОУПО/

**МОТИВИ:** Информацията, която предоставяме на Вашето внимание е включена в тематичния план на Общински съвет за ІІ- то полугодие на 2022 година.

Настоящият доклад отчита изпълнението на дейности, предвидени в ОУПО на община Гурково за периода от 01.09.2021 г. до 01.09.2022 г.

На основание чл. 21, ал.1, т.24 от ЗМСМА и чл.127, ал.9 от ЗУТ, Общински съвет – Гурково

Р Е Ш И:

Приема Доклад за изпълнение на Общия устройствен план на община Гурково /ОУПО/ за периода 01.09.2021 год. – 01.09.2022 год.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 436

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 185/12.09.2022 г. - разрешение за Изменение на ОУП /общ устройствен план/ на Община Гурково в частта му за ПИ с идентификатор 18157.187.389 по КККР на гр. Гурково

**МОТИВИ:** В Община Гурково е постъпило заявление от ОБЩИНА ГУРКОВО, ЕИК 123092756, представлявана от Тотка \*\*\*\*\* Петкова – заместник кмет, оправомощена със заповед № З-232 от 05.05.2020г. на Кмета на Община Гурково, с адрес на управление : гр.Гурково, бул. „Княз Александър Батенберг” №3. Депозираното искане е за получаване на разрешения за изработване на проект за Изменение на действащия ОУП /общ устройствен план/ на Община Гурково, в частта му относно ПИ с идентификатор 18157.187.389 по КККР на гр. Гурково - общинска собственост.

Поземлен имот с идентификатор 18157.187.389 по КККР на гр.Гурково, е с трайно предназначение на територията: Земеделска, с начин на трайно ползване: Иглолистна гора, с площ 11 696 кв.м., при граници на поземлен имот: ПИ с идентификатори 118157.187.191, 18157.187.225, 18157.187.374, 18157.187.500, 18157.187.708, 18157.187.937, 18157.187.951, 18157.187.952, 18157.187.974, 18157.187.975, собственост на Община Гурково, съгласно Решение на ПК по чл. 14, ал.1, т.1 от ЗСПЗЗ за възстановяване право на собственост в стари реални граници № 13 от 06.01.1997г. издадено от ПК гр. Мъглиж.

По действуващия ОУП /общ устройствен план/ на Община Гурково, одобрен с решение № 429 по протокол № 36 от 28.06.2018г. на Общински съвет – Гурково конкретното предназначение на ПИ с идентификатор 18157.187.389 е **Горска територия.**

Предвид инвестиционните намерения на заявителя, е необходимо да се допусне изменение на ОУП, като се промени вида на територията, начина на трайно ползване на поземления имот.

Предвижда се вида на територията да бъде „урбанизирана“, Поземлен имот с идентификатор 18157.187.389 ще се отреди за устройствена зона - **Ок – За курорт и отдих,** със следните показатели :

* Плътност на застрояване до 30 %
* Кинт /Коефициент на интензивност/ до 1.2
* Минимална озеленена площ от 70 %
* Височина до 12 м
* Свободно застрояване е

На основание чл.21, ал.1, т.11 от Закона за местното самоуправление и местната администрация, чл.124, във връзка с чл. 134 ал.1 т.1 от Закона за устройство на територията и във връзка с гореизложеното, Общински съвет - Гурково

Р Е Ш И:

1.Разрешава на ОБЩИНА ГУРКОВО, ЕИК 123092756, представлявана от Тотка \*\*\*\* Петкова – заместник кмет, оправомощена със заповед № З-232 от 05.05.2020г. на Кмета на Община Гурково, с адрес на управление : гр.Гурково, бул. „Княз Александър Батенберг” №3, да възложи изработването на проект за Изменение на действащия ОУП /общ устройствен план/ на община Гурково, одобрен с решение № 429 по протокол № 36 от 28.06.2018г. на Общински съвет – Гурково в частта му относно ПИ с идентификатор 18157.187.389 по КККР на гр. Гурково, както следва:

За имота да се отреди устройствена зона - **Ок – За курорт и отдих,** със следните показатели :

* Плътност на застрояване до 30 %
* Кинт /Коефициент на интензивност/ до 1.2
* Минимална озеленена площ от 70 %
* Височина до 12 м
* Свободно застрояване е

2.Проектът за Изменение на действуващия ОУП да бъде изработен и процедиран при спазване на действащата нормативна уредба, за сметка на Община Гурково.

3.Одобрява Техническото задание, изготвено от Възложителя и приложено към настоящето Решение.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 437

16.09.2022 г.

/ Протокол № 35 /

**ОТНОСНО**: Предложение с вносител Кмет на Община Гурково с вх. № ОС – 192/15.09.2022 г. - кандидатстване на Община Гурково за директно предоставяне на безвъзмездна финансова помощ по Програмата за храни и основно материално подпомагане 2021-2027, процедура BG05SFPR003-1.001–„Топъл обяд“

**МОТИВИ:** Настоящото предложение се внася на Вашето внимание по повод възможността на Община Гурково да продължи да предоставя топъл обяд на хора, които са затруднени да осигурят сами прехраната си, поради бедност и продължителна социална изолация в условията на продължилата в страната епидемиологична обстановка.

От 2016 г. на територията на общината 250 лица получават топъл обяд всеки работен ден, което продължи от 2020 година до настоящия момент по Целева програма „Топъл обяд у дома в условията на извънредна ситуация - 2020“.

За да не се допусне прекъсване на услугата „топъл обяд”, която към настоящия момент се предоставя по Целева програма „Топъл обяд у дома в условията на извънредна ситуация-2020“ финансирана от Агенция за социално подпомагане, Община Гурково ще кандидатства по горепосочената процедура в рамките на първите два определени срока.

Извънредната ситуация породи преки негативни социално-икономически последици, като наруши икономическата стабилност, внесе несигурност сред обществото поради закриването на работни места. Доведе до увеличаване ръста на безработица, създадоха се затруднения при функциониране на малки и средни бизнеси.Перспективите пред голяма част от домакинствата са неясни, бедността и липсата на доходи се задълбочи.

В създалата се кризисна ситуация за намаляване на негативните последствия от  
безпрецедентната ситуация, страната пое редица антикризисни мерки. Специален фокус беше поставен и върху най-уязвимите граждани в страната. По утвърдената целева програма се осигури допълнително финансиране за осигуряване на топъл обяд до 30.09.2022 г. на 250 потребители на територията на община Гурково .

С продължаване предоставянето на топъл обяд по *процедура* **BG05SFPR003-1.001–„Топъл обяд“** ще се отговори на преките нужди на лица от групи с повишен риск от заразяване - лица без доходи или с ниски доходи под линията на бедност - хора в затруднение поради влошената икономическа обстановка в страната, хора с налични увреждания, лица без доходи или с ниски доходи под линията на бедност и нямат близки, които да им окажат подкрепа; лица, обект на социално подпомагане, за които е установена нужда от допълнителна подкрепа, са в невъзможност да задоволят основните си жизнени потребности. С предоставянето на услугата ще се подобри качеството им на живот.

На интернет страницата на Агенцията за социално подпомагане е публикуван проект на Условия за кандидатстване по процедура чрез директно предоставяне на безвъзмездна финансова помощ „Топъл обяд” по програма за храни и основно материално подпомагане 2021-2027 г.

Дейностите по предоставяне на топъл обяд ще се извършват на територията на общината в периода **01.10.2022 г. - 01.10.2025 г., а срокът за подаване на проектните предложения е до 30.10.2022 г.** Финансирането е 100 %

Един от изискуемите документи при подготовка на проектното предложение е решение на Общински съвет.

С оглед на обстоятелството, че се касае за защита на особено важни обществени интереси на лица от уязвими социални групи е налице опасност Община Гурково да не бъде допусната до участие в целевата програма, е наложително да бъде допуснато предварително изпълнение на настоящото решение.

На основание чл. 21, ал. 1, т. 23 и ал. 2 от ЗМСМА, чл. 25, ал.1 от Закона за социалните услуги, §1, т.20 от ДР на Закон за публичните финанси, чл.60 ал.1 АПК, в изпълнение на Изисквания за кандидатстване по процедура за директно предоставяне на безвъзмездна финансова помощ **BG05SFPR003-1.001–„Топъл обяд“** и предвид изложеното**,**  Общински съвет – Гурково

Р Е Ш И:

1. Дава съгласие за определяне на дейността по предоставяне на топъл обяд като местна дейност по смисъла на §1, т.20 от ДР на Закон за публичните финанси.
2. Дава съгласие Община Гурково да кандидатства по процедура за директно  
   предоставяне на безвъзмездна финансова помощ **BG05SFPR003-1.001–„Топъл обяд“ по** Програмата за храни и основно материално подпомагане 2021-2027.
3. Оправомощава Кмета на Община Гурково да предприеме всички необходими  
   действия за подготвяне и кандидатстване по процедура за директно предоставяне на  
   безвъзмездна финансова помощ **BG05SFPR003-1.001–„Топъл обяд“ по** Програмата за храни и основно материално подпомагане 2021-2027.

4. Допуска предварително изпълнение на решението, в предвид кратките срокове

за подаване на документи по програмата.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 438

16.09.2022 г.

/ Протокол № 35 /

**ОТНОСНО**: Предложение с вносител Зам.- кмет на Община Гурково с вх. № ОС – 193/15.09.2022 г. - предоставяне ползването на пасища, мери и ливади за индивидуално ползване от Пламен \*\*\*\*\* Амзов – регистриран земеделски производител, отглеждащ пасищни животни.

**МОТИВИ:** В деловодството на общинска администрация Гурково постъпи Заявление с вх.№К-1231/20.04.2022 г. от Пламен \*\*\*\*\* Амзов, регистриран земеделски производител, отглеждащ пасищни животни на територията на гр. Николаево. Притежава 246 бр. овце, като за покриване на минималната площ паша за животинска единица са необходими 147 дка пасища. Желае същите да му бъдат предоставени от землището на с. Пчелиново

Посочените в заявлението пасища не са разпределени и могат да бъдат отдадени за ползване при условията на Решение № 338/28.01.2022 г. на Общински съвет – Гурково.

На основание чл.21, ал.1, т.8 от Закона за местното самоуправление и местната администрация, във връзка с чл.24а, ал.6, т.4 от Закона за собствеността и ползването на земеделските земи и чл.12 от Наредбата за управление, стопанисване и ползване на земите и горите от общинския поземлен фонд, във връзка с постъпилото заявление, Общински съвет- Гурково

Р Е Ш И:

1. Дава съгласие за предоставяне на общински пасища за индивидуално ползване без търг или конкурс от Пламен \*\*\*\*\* Амзов – регистриран земеделски производител/животновъд, отглеждащ пасищни животни, имоти в землището на с. Пчелиново.
2. Оправомощава Кмета на Община Гурково да сключи договор с Пламен \*\*\*\*\* Амзов, като се спазват условията приети с Решение № 338/28.01.2022 г. от Общински съвет – Гурково.
3. Допълва Приложение №1 от Плана за паша.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**